આમ તો બોડકદેવ ટીપી સ્કીમ નંબર એક હેઠળના સીટી સર્વે નંબર ૩૮૪ અંતર્ગત વસ્ત્રાપુર ગામ તળનો આઇઆઇએમ બ્રિજથી વસ્ત્રાપુર લેક તરફ જતો રસ્તો વર્ષોથી એક અથવા બીજા પ્રકારના દબાણના કારણે સાંકડો બન્યો છે. મચ્છી બજારનું દબાણ ઘટવાને બદલે વધ્યું છે. જેના કારણે સમગ્ર રસ્તો વાહન ચાલકો માટે માથાના દુઃખાવારૂપ બન્યો છે. આઇઆઇએમ બ્રિજથી વસ્ત્રાપુર લેક સુધીનો આશરે ૩પ૦થી ૪૦૦ મીટર લાંબો રસ્તો દબાણોથી અમુક જગ્યાએ આઠ મીટર પહોળો તો ક્યાંય દસ મીટર પહોળો એવી વિચિત્ર સ્થિતિમાં મુકાયો છે.